**FESTIVALI FOLKLORIK KOMBËTAR GJIROKASTËR 2023**

**KONCEPT SKENOGRAFIA**

Festivali Folklorik Kombëtar i Gjirokastrës është një festival artistik multidisiplinor që zhvillohet çdo pesë vjet në Kalanë dhe qendrën historike të Gjirokastrës. Mbajtur përherë të parë në vitin 1968, me një traditë më shumë se 50 vjet ai është një simbol i folklorit dhe trashgimisë kulturore të Shqipërise si dhe një festë e madhe për qytetin e gurtë në skajin jugor të vendit.

Festivali Folklorik i Gjirokastrës është një ritual i rëndësishmë për kulturën e vendit, ai krijon hapsirë që vlerat e folklorit të marrin jetë.

Qëllimi është që festivali të zmadhojë audiencën, të përfshijë shtresa e grupmoshave të ndryshme, të jetë tërheqës për moshat e reja, për ata që po zbulojnë Shqipërinë për herë të para dhe të ofrojë një ekperiencë përtej performancave në skenë.

**MBI SKENOGRAFINE**

Festivali Folklorik Kombëtar, Gjirokastër 2023 do të zhvillohet në Kalanë e Gjirokastrës në skenën historike metalike në formë gjysmë kupole. Kjo strukturë/skulpturë ka shërbyer si sfond i festivalit në shumë edicione.

Në mënyrë që gjithë festivali të mari një pamje të re dhe të freskët kemi menduar të krijojmë një instalacion që i jep ngjyra dhe kuptim kësaj strukture dhe krijon një sfond të memorizushëm për artistët dhe bartësit që performojnë.

**KONCEPTI I SKENOGRAFISË: “Fije të Folklorit”**

Koncepti “ Fije të Folklorit” e mer frymëzimin nga fijet e pëlhurave si nje element domethënës i pasurisë kulturore etnografike.

Folklori Shqiptar është i lidhur ngushtësisht me këtë element. Dijebërja e çmuar e motive popullore është pikërisht zbërthimi i motiveve tona në labirintin e fijeve që pak gra dinë ta navigojnë. Po të ecesh në qafën e pazarit në Gjirokastër sheh qindra fije të nderthura në motive të padeshifrueshme për sytë e dikujt që nuk e njeh zanatin e tezgjahut, endjes qendisjes, thurjes apo grepit. Në një paralelizëm me muzikën, që është shtylla tjetër mbajtëse e festivalit këto fije përkthehen në tela: teli i lahutës, telat e çiftelisë etj.

Koncepti i Skenografisë është të thurim sipërfaqen e strukturës ekzistuese me motive të ngjashme me motive popullore, me fije që duket sikur kanë dalë nga një qilim a një tezgjah duke përdorur teknikën “STRING ART”.

Një Përkthim Vizual Bashkëkohor i folklorit tonë. Mijëra fije do të thuren nëpër strukturën gjysmësferë të festivalit e do të krijojnë një sfond unik.

Ngjyrat e fijeve do të përshtaten me ngjyra të mara nga motivet e qilimave duke krijuar lidhje të drejtpërdrejtë me folklorin.

Kjo teknikë lejon që motive të trashgimisë popullore të përkthehen në një shkallë aq të madhe sa skena. Ka një ngjashmëri me komplikimin e tezgjahut por e zmadhuar në shkallë.

Skenografia gjatë ditës është një labirint shumë ngjyrësh i cili lejon të vizitohet nga spektatorët dhe gjatë natës mer kolorit të ndryshëm në varësi dhe të efekteve me drita.

**TEKNIKA**

Instalimet me teknikën “String Art” janë bëre tepër popullore vitet e fundit duke qënë se krijojnë impakt shumë të madh tek publiku.

Megjithatë, si me çdo formë arti komplekse, kjo teknikë kërkon planifikim sidomos për një shkallë kaq të madhe sa skena e Festivalit Folklorik. Kjo kërkon planifikim të kujdesshëm dhe tepër të detajuar.

Skenografia duhet te realizohet në disa faza, që përfshijnë angazhimin e profesionistëve dhe artizanë të fushave të ndryshme, modeluesit 3D, arkitekt etj.

**Krijimi i një sistemi modular me profile metalike.** Ky sistem duhet të krijohet për të minimizuar kohën e thurjes në hapsirë ( lartesite e skenes) dhe për të lehtësuar procesin e thurjes në ato pika të strukturës që janë më të komplikuara për shkak të lartësisë. Struktura në ekstremitetin e saj më të lartë është 8.5 m.

Struktura të lehta duhet të krijohen paraprakisht për të shërbyer në kapjen e fijeve lehtësisht në strukturën metalike.

**NDRIÇIMI**

Ndriçimi i përdorur duhet të jetë i ftohtë, të marrë parasysh që të evitohet nxehtësia afër fijeve të thurura. Nriçim ne afërsi për të krijuar efekt volumetrik, si dhe spote për të nxjerrë në dukje paternet dhe motivet e skenës.

**INTEGRIMI I ARTIZANEVE**

Për krijimin e fijeve dhe motiveve do të angazhohen rreth 20-30 artizanë të ndryshem ne krahina. Artizanët do të supervizohen gjate gjithë procesit te thurjes së fijeve nga nje kurator. Motivet e krijuara jane ato mbi te cilat do të punohet nga artizantët. Nëpërmjet programeve kompjuterike krijohet skema e thurjes për shkallën e skenografisë.

Per sa me siper shiko zerat ne preventive si edhe materialin bashkengjitur.